Diari Oficial de la Generalitat Valenciana


Sumari del DOGV 7013, del 29-04-2013 (2013/4035)

RESOLUCIÓ d'11 d'abril de 2013, de la Direcció General de Transports i Logística, relativa al sistema de dies de descans en la prestació del servici a les autoritzacions de taxi en l'Àrea de Prestació Conjunta d'Alacant.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7013

Data del DOGV
:   29-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4035


Data del document
:   11-04-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * taxi

RESOLUCIÓ d'11 d'abril de 2013, de la Direcció General de Transports i Logística, relativa al sistema de dies de descans en la prestació del servici a les autoritzacions de taxi en l'Àrea de Prestació Conjunta d'Alacant. [2013/4035]  
La disposició final primera de l'Orde 27/2012, de 21 de desembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de transport públic de viatgers en vehicle automòbils de menys de nou places, de l'Àrea de Prestació Conjunta d'Alacant, faculta el director general per a l'aplicació i interpretació de l'esmentada orde.  
L'Orde de 6 de setembre de 1999, de la Conselleria d'Obres Públiques, Urbanisme i Transports, regula el sistema de descans obligatori en la prestació de servicis de transport públic de viatgers amb automòbils de turisme en l'Àrea de Prestació Conjunta d'Alacant.  
L'article 16 del Decret Llei 7/2012, de 19 d'octubre, del Consell, de mesures de reestructuració i racionalització del sector públic empresarial i fundacional de la Generalitat, suprimix l'Agència Valenciana de Mobilitat i assigna les funcions de l'esmentada entitat a la conselleria a què estiguera adscrita, és a dir, a la Conselleria d'Infraestructures, Territori i Medi Ambient.  
Per tot això, i d'acord amb el que disposa l'article 11 del Decret 192/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Primer. Distribució dels dies de descans.  
A partir del dia 29 d'abril de 2013, els dies de descans obligatori de les autoritzacions de taxi adscrites a l'Àrea de Prestació Conjunta d'Alacant queden distribuïts de la forma següent:  
  
Dia de la setmana Indicatiu Número de l'autorització   
 que descansa  
Dilluns A 425 a 531  
Dimarts B 001 a 106   
Dimecres C 107 a 212  
Dijous D 213 a 318  
Divendres E 319 a 424  
  
Per a les autoritzacions de taxi adaptades a persones de mobilitat reduïda, el dia de descans obligatori queda distribuït de la forma següent:  
  
Dia de descans Indicatiu Nombre d'autorització de  
 taxi adaptada que descansa  
Dilluns A 536  
Dimarts B 532  
Dimecres C 533  
Dijous D 534  
Divendres E 535 i 537  
  
Segon. Prestació del servici durant els dissabtes i diumenges  
1. La prestació durant els dissabtes i diumenges del transport públic de taxi per a autoritzacions pertanyents a l'Àrea de Prestació Conjunta d'Alacant es prestarà amb un règim de torns en què descansarà la mitat de la flota i s'organitzaran de la manera següent:  
- Quan el dissabte siga data parella prestaran servici els taxis amb número d'autorització de l'àrea parell i descansaran la resta de vehicles.  
- Quan el dissabte siga data imparella prestaran el servici els taxis amb número d'autorització de l'àrea imparell i descansaran la resta de vehicles.  
- Quan el diumenge siga data parella prestaran el servici els taxis amb número d'autorització de l'àrea parell i descansaran la resta de vehicles.  
- Quan el diumenge siga data imparella, prestaran el servici els taxis amb número d'autorització de l'àrea imparell i descansaran la resta de vehicles.  
No obstant la distribució anterior, el dia 31 d'agost (dissabte) de l'any 2013 prestaran servici les autoritzacions imparelles i el dia 1 de setembre (diumenge) de l'any 2013 prestaran servici les autoritzacions parelles, als efectes d'evitar la fallida del sistema d'alternança.  
2. La mateixa correlació parell/imparell s'aplicarà per a les llicències de taxi adaptats respecte als descansos de dissabte i diumenge.  
  
Tercer. Prestació del servici durant els dies festius  
Les autoritzacions de l'Àrea de Prestació Conjunta d'Alacant prestaran servici durant els dies festius de 2013 de la manera següent:  
  
1 de maig les parelles, menys els que descansen.  
24 de juny les imparelles, menys els que descansen  
15 d'agost les parells, menys els que descansen  
9 d'octubre les parelles, menys els que descansen  
1 de novembre les parelles, menys els que descansen  
6 de desembre les imparelles, menys els que descansen  
La resta de dies festius: Cap d'any (primer dia de l'any), Santa Faç i el dia de Nadal no es regulen com a parells o imparells. Podran treballar totes les autoritzacions, excepte les que els corresponga descansar.  
  
Quart. Definició d'horaris  
El canvi de torn es farà, de parells a imparells i viceversa, del dissabte al diumenge a les 21.00 hores i del diumenge al dilluns a les 23.00 hores, durant els mesos de juny, juliol i agost, a excepció dels dies 22 i 23 de juny, en què els canvis de torn es faran a les 21.00 hores, i podran treballar totes les autoritzacions fins a les 07.00 hores del matí, sent extensible esta excepció al dissabte de carnestoltes.  
La resta de l'any els canvis de torn, tant del dissabte com del diumenge, es faran a les 23.00 hores.   
  
Quint. Senyal identificatiu del dia de descans  
Se substituiran els actuals indicatius L, M, X, J i V pels indicatius A, B, C, D i E a fi de mantindre's permanentment en el vehicle amb independència del torn que s'establisca cada any.  
Els referits indicatius respondran al disseny que s'acompanya com a annex a la present resolució.  
  
Sext. Mínim de percepció  
En relació a l'import establit com a mínim de percepció, no serà obligatòria la seua aparició immediata en el taxímetre en la baixada de bandera. Podrà percebre's quan, finalitzat el servici, el taxímetre indique una quantitat inferior a eixe import, mai de forma addicional.  
  
València, 11 d'abril de 2013.- El director general de Transports i Logística: Carlos J. Eleno Carretero.